《述怀 其二》
清代·冯云骧

猗猗兰蕙香，露濯鲜华好。采为君子佩，过时恐枯槁。

兰蕙何易衰，茂茂菉施草。丈夫怀远猷，乘时苦不早。

意气矜豪雄，日月赠人老。身世叹悠悠，忠信以为宝。

作者简介：冯云骧，字讷生，代州人。顺治乙未进士，康熙己未举博学鸿词，历官福建督粮道。有《飞霞楼诗》、《云中集》、《国雍》、《草沱园偶辑》、《瞻花稿》、《涉霞吟》、《青苔篇》。